Колко е нормалното кръвно налягане? | Кибик
Колко е нормалното кръвно налягане?
Половината от населението в световен мащаб има проблеми с кръвното налягане. А от там следват редица здравословни неразположения, някои от които дори с фатален край! Ето защо всеки от нас трябва да знае какви са стойностите на нормалното кръвно налягане и редовно да съблюдава дали неговото е в тези рамки.
Смята се, че най-доброто кръвно налягане е 120 на 80. Но все пак възниква въпросът дали при всеки човек е така? В медицината се придържат към тези рамки на измерване:
– Хипотония – 100 на 60 и надолу
– Хипертония – 140 на 90 и нагоре
Въпреки това, следва да отбележим, че кръвното налягане и по-конкретно неговите нормални стойности зависят и от възрастта.
– 16-20 години – 120 на 80 или 110 на 70
– 20-40 години – 130 на 80
– 40-60 години – 140 на 90
– И над 60 години – 150 на 90
Напълно възможно е обаче отделният човек да се чувства най-комфортно с кръвно, чиято стойност е извън тези рамки. Така например има жени, чието постоянно кръвно налягане е 90 на 60 и те се чувстват отлично. Но, ако и вашето кръвно е извън нормите, за всеки случай, трябва да направите консултация с лекар.
Има още едно опасно положение и то е в случай, че кръвното ви налягане прекалено често варира от ниско към високо. Това е все едно в стъклена кана постоянно да редувате студена с гореща вода. Има огромен риск каната да се спука! Варирането е сериозна предпоставка за инфаркт или инсулт. Затова спешно потърсете лекар.
Не се колебайте да потърсите медицинска помощ и във всички случаи на задух, болки в гърдите, изтръпване на ръката или тялото, или изобщо при наличие на някакъв дискомфорт, който ви притеснява.
Извънредни автобуси в Бургас по Великден